Afgesien van die aankondiging van ‘n noodtoestand, tesame met die inligting hierbo in verband met die waterbeperkinge en nuwe tariewe, maak die persverklaring nie bekend wat die onmiddelike noodmaatreëls is wat beplan word om ‘n ramp af te weer nie. Mr. R Khan, die Wes-Kaapse hoofdirekteur van die Departement van Waterwese het gister gesê dat ‘n verder vergadering volgende week gehou sal word om planne te beraam om die nood te bestuur.
Die persverklaring en berigte wat in die munsipale nuusbrief oor die laaste paar maande verskyn het, dui daarop dat verskeie projekte beplan of geimplementeed gaan word as deel van die kort-; medium-; en langtermynplanne om standhoudende watersekuriteit in Kannaland te verseker. Inligting oor die omvat, tydspan en moontlike impak van die projekte op die waternood in die streek was nie beskikbaar ten tye van publikasie nie. Inligting oor die aard en omvang van die projekte is gister deur Kannaland.com by die Departement van Waterwese aangevra.
Inligting oor die spesifieke planne om die waternood in Calitzdorp, Van Wyksdorp en Zoar te bestuur is nie bekend gemaak nie.